title: Ayikya dem vrodak (trutca ke Vermeer)
text: Koredik vas ayikya dem vrodak tir dem gadikyaf lum, i dem denaf sinkas lum. In tir delafa ayikya pokefa gu geltrafa tamava is fu epusa va vrod ik beg ik arcoba, i va voltaxa karolatana gan kottan. Ukeem is afi cugeke trumon zo skuyud. Gesiara va blafote is sizuntase falte koe konaka trutca ke Vermeer zo trasir, i koe tulon ar grot : Sardikya dem mard. Afi remu dilk kev gexata ke zanisik is inaf pand luber, nyapeson va disukesik van traspusin vrod. Wiyucapa va koredik lidam kotaf buneks divfir. Yikya va vieleaf lag istfir, i va intafa blirinda opelafa is aulafa.